《秋风亭下泛舟》
明代·乔宇

荒庭寥落野烟空，汉武雄才想像中。
箫鼓应声开画昚，帆樯飞影动晴虹。
山分秦晋群峰断，水入河汾两派通。
少壮几时还老大，不须回首叹秋风。

作者简介：（1457—1524）山西乐平人，字希大，号白岩。杨一清弟子，后又从李东阳游。成化二十年进士。授礼部主事。正德时官南京兵部尚书。朱宸濠叛，宇守备甚严。帝至南京，江彬矫旨求索，宇辄裁抑之。嘉靖初为吏部尚书，起用被权幸黜逐诸臣，气象一新。旋以争“大礼议”忤帝意，又反对召用席书、张璁、桂萼等触帝怒，乃乞休。旋被夺官。隆庆初追复官爵，谥庄简。有《乔庄简公集》。